|  |
| --- |
| **Projektets bæredygtige rammebetingelser** |
| **Formål:** At undersøge projektets rammebetingelser og få øje på eventuelle bæredygtige elementer i et projekt |
| **Indhold:** Et mere overordnet blik på de bæredygtige rammebetingelser – afsnit 4.1. -, som projektet er underlagt – afsnit 4.2. - herunder* De tre bundlinjer
* FN’s 17 Verdensmål
* ESG
* Cirkulær økonomi

Opgaven bygger på et induktivt princip, hvor vi går fra det partikulære til det universelle, altså fra konkrete oplevelser til mere anerkendt viden. |
| **Proces:** * Bed de studerende om at medbringe en genstand, som illustrerer hvad bæredygtighed er for dem – i deres projekter, på arbejde eller derhjemme. På den måde får de studerende mulighed for at trække begreberne hjem til sig selv.
* Lad de studerende præsentere deres genstande og evt. relatere deres opfattelse til det de har læst: hvordan kobler dette ind i de tre bundlinjer, eller hvilke verdensmål kan du genkende i din fortælling? Dette kan ske i plenum eller i grupper.
* Præsenter herefter begreberne for bæredygtighed og relatér til det som et rammevilkår, som organisationen er underlagt eller sætter for sig selv.
* Evt. som hjemmeopgave: Til slut skal de studerende undersøge om der i deres respektive organisation er nogle bæredygtige rammevilkår – herunder mål for ESG eller verdensmål, som har betydning for deres projektcase, og som eventuelt skal tænkes ind i projektets mål og rammer. Det kunne være strategisk mål eller særlig lovgivning indenfor det faglige felt. Idet de overvejer:
	+ Hvor kan jeg finde denne indsigt?
	+ Hvem kunne hjælpe mig med at finde ud af det?
	+ Er der noget i projektopdraget, der har med bæredygtighed (spørg evt. mere specifikt ind til ESG, verdensmål, cirkulær økonomi) at gøre?
	+ Hvilken betydning har i projektet og for de effekter, det skal skabe?
	+ Hvilken betydning får det for måden vi skal samarbejde på?
 |